Varaždin, 16.09.2019.

**Javni poziv za dostavu ponude za organizaciju prijevoza, sklapanje i naplatu**

**aranžmana, te posredovanje u sklapanju ugovora za organizirano ljetovanje djece**

**DOPUNA DOKUMENTACIJE I PRODULJENJE ROKA ZA DOSTAVU PONUDA**

Pozivamo turističke agencije na dostavu ponudeza organizaciju autobusnog prijevoza, sklapanje i naplatu aranžmana, te posredovanje u sklapanju ugovora za organizirano ljetovanje djece u Dječjem odmaralištu Varaždin na Rabu u 2020. godini sukladno potrebama naručitelja i u skladu s propisima vezanim uz turističku djelatnost i Pravilnikom o izvođenju izleta, ekskurzija i drugih odgojno obrazovnih aktivnosti izvan škole.

Prijava se provodi podnošenjem pismene ponude, pod uvjetima i na način naveden u ovom pozivu.

Poziv se objavljuje javno na internetskim stranicama Gradske tržnice d.o.o. www.varazdinskiplac.hr od **09.09.2019. do 20.09.2019.**

**Naručitelj:** Gradska tržnica d.o.o.

**Procijenjena vrijednost nabave:** 190.000,00 kn bez uključenog PDV-a.

**Redni broj predmeta nabave iz plana nabave:** GT5 – 19 - JN

**CPV:** 63510000-7

**Opis predmeta nabave:**

Organizacija prijevoza, sklapanja i naplate aranžmana, te posredovanje u sklapanju ugovora za organizirano ljetovanje djece.

Početak sezone prijevoza planiran je od kraja svibnja do rujna 2020. godine s mogućnošću produljenja, a ponuda i sklapanje aranžmana provodi se od početka školske godine 2019./2020. prema uvjetima naručitelja.

Prema dosadašnjem planu u pripremi je 17 grupa (17 dolazaka i odlazaka autobusa). Termine ljetovanja i prijevoza određuje Gradska tržnica d.o.o.

Organizirano ljetovanje provodi se u četverodnevnim, petodnevnim ili osmodnevnim aranžmanima, a broj djece s pratiteljima po grupi je od četrdeset do osamdeset.

Prijevoz se organizira na način da autobus preuzima djecu s pratiteljima u mjestu njihovog stanovanja ili prema uputi organizatora na nekom drugom mjestu i dovozi ih u Dječje odmaralište 'Varaždin' na Rabu, a u povratku vraća djecu koja su završila ljetovanje. Na putu je obavezno organizirati minimalno tri kraća stajanja (odmorište Sesvete, Dobra, Vratnik).

Ovisno o broju djece u grupi, veličinu i broj autobusa po terminu odobrava naručitelj.

**Obveze turističke agencije**:

* Pratiti objavljene pozive/ponude za natječaj za organizaciju višednevne izvanučioničke nastave, javljati se na natječaj prema uvjetima naručitelja, slati i prezentirati ponude, sudjelovati u roditeljskim sastancima vrtića i škola
* sklapati ugovore i obavljati naplatu aranžmana,
* voditi evidenciju naplate i predočiti je na zahtjev naručitelja,
* osigurati prijevoz turističkim autobusima koji udovoljavaju zakonskim propisima za prijevoz djece i učenika,
* pridržavati se predviđenog plana putovanja,
* osiguranje putnika,
* osiguranje odgovornosti i jamčevine,
* osiguranje licenciranog turističkog pratitelja,
* biti u skladu s propisima vezanim uz turističku djelatnost i Pravilnikom o izvođenju izleta, ekskurzija i drugih odgojno-obrazovnih aktivnosti izvan škole,
* Kao garanciju uredne naplate agencija je dužna prilikom sklapanja Ugovora predati naručitelju jednu bjanko zadužnicu na iznos do 500.000,00 kuna koju naručitelj može aktivirati u slučaju nepravovremene naplate od strane agencije.
* Putnička agencija dužna je izvršiti plaćanje prema naručitelju 7 dana po završetku organiziranog aranžmana.

**Opći uvjeti poziva:**

Prihvatljivi ponuditelj je turistička agencija koja može dokazati sposobnost za obavljanje profesionalne djelatnosti, tehničku i stručnu sposobnost:

* koja je upisana u sudski ili drugi odgovarajući registar,
* koja može na dokazivi način ustvrditi da se protiv nje odnosno osobe ovlaštene za njeno zastupanje ne vodi kazneni postupak i da nije pravomoćno osuđena za prekršaj ili kazneno djelo,
* koja na dan predaje ponude nema otvorenih dugovanja prema Poreznoj upravi,
* koja na dan predaje ponude nema otvorenih dugovanja prema Gradskoj tržnici d.o.o.,
* koja može dokazati da posjeduje ovlaštenje za obavljanje djelatnosti prijevoza putnika,
* koja posjeduje licencirane autobuse za prijevoz djece predškolske i školske dobi
* koja tijekom ljetne turističke sezone minimalno od 1. lipnja do 1. rujna ima svakodnevne redovite autobusne linije na relaciji Varaždin - Rab

Ponuda turističke agencije koja ne ispunjava opće uvjete poziva kao prihvatljivi ponuditelj, smatrat će se nevaljanom te se neće uzeti u razmatranje.

Ponuda turističke agencije mora sadržavati sljedeću popratnu dokumentaciju:

* Popunjeni ponudbeni list koji je priložen ovom pozivu
	+ obrazac s općim podacima ponuditelja
	+ obrazac općih podataka i financijskih uvjeta ponude, s ponuđenom cijenom koja uključuje:
		- uslugu sklapanja ugovora i naplate aranžmana sa svakim roditeljem
		- prijevoz turističkim autobusom prilagođenim djeci koji udovoljavaju propisima kojima je uređeno pružanje usluga u turizmu te prijevoz djece
		- osiguranje putnika
		- osiguranje odgovornosti i jamčevine
		- licenciranog turističkog pratitelja
		- sve troškove cestarine i trajekta
		- troškove organizacije ponude i sklapanja aranžmana
		- troškove organizacije i realizacije prijevoza
		- trošak prijevoza učitelja/pratitelja
* Popratnu dokumentaciju
* izvadak iz sudskog registra ili drugog propisanog registra koji ne smije biti stariji od 30 dana, računajući od dana objave natječaja,
* potvrdu o ovlaštenoj osobi za potpisivanje ugovora, ako se ista razlikuje od osobe ovlaštene za zastupanje navedene u izvatku iz sudskog registra,
* potvrdu nadležnog trgovačkog suda da nad njime nije pokrenut postupak radi utvrđivanja uvjeta za otvaranje stečajnog postupka, nije otvoren stečaj, nije pokrenut postupak likvidacije, nije zaprimljen prijedlog za otvaranje stečajnog ili likvidacijskog postupka, te nije zaprimljen prijedlog za otvaranje postupka predstečajne nagodbe ili prijedlog za sklapanje predstečajne nagodbe,
* potvrdu nadležne Porezne uprave o nepostojanju dugovanja - priznaje se neovjereni ispis sa stranica e-porezna.porezna-uprava.hr,
* potvrdu Gradske tržnice d.o.o. o nepostojanju dugovanja prema Gradskoj tržnici d.o.o.,
* presliku važeće Licencije (Odobrenje za obavljanje djelatnosti prijevoza putnika) za djelatnost javnog cestovnog prijevoza izdane temeljem članka 14., 28. i 118. Zakona o prijevozu u cestovnom prometu („Narodne novine“ broj 41/18),
* važeće potvrde o ispunjavanju uvjeta za autobuse kojim se organizirano prevoze djeca (obavezna za svako vozilo kojim će se vršiti prijevoz djece) izdane sukladno Pravilniku o uvjetima koje moraju ispunjavati autobusi kojima se organizirano prevoze djeca ( „Narodne novine“, broj 100/08 i 20/09). Navedenom potvrdom ponuditelj dokazuje da posjeduje minimalnu razinu tehničke i stručne sposobnosti za obavljanje djelatnosti povezane s predmetom nabave. Navedene potvrde dostavljaju se za svako vozilo koje je potrebno za izvršenje usluge koja je predmet nabave,
* plan voznog reda za 2020. godinu iz kojeg je vidljivo da će ponuditelj u ljetnoj sezoni, a minimalno od 1. lipnja do 1. rujna imati svakodnevnu autobusnu liniju na relaciji Varaždin – Rab. Planom voznog reda ponuditelj dokazuje da posjeduje minimalnu razinu tehničke i stručne sposobnosti za obavljanje djelatnosti povezane s predmetom nabave. Uz plan potrebno je priložiti i Izjavu o voznom redu koja je prilog ove dokumentacije, kojom se ponuditelj obvezuje da će tijekom ljetne sezone 2020. godine, a minimalno od 1. lipnja do 1. rujna, svakodnevno prometovati redovitom autobusnom linijom na relaciji Varaždin – Rab – Varaždin.
* izjavu kojom se ponuditelj obvezuje pridržavati predviđenog plana putovanja, te u slučaju kvara autobusa na putu (ili drugih nepredviđenih okolnosti vezanih uz prijevoz) osigurati adekvatan zamjenski prijevoz u roku koji ne remeti sigurnost i realizaciju predviđenog plana. Izjava je u prilogu ove dokumentacije.

**Kriterij za izbor ponude**: najniža cijena, uz ispunjenje svih općih uvjeta

**Rok za zaprimanje ponude**: 20.09.2019. do 15:00 sati.

**Način dostavljanja ponuda**: Ponuda se predaje neposredno na urudžbeni zapisnik Naručitelja ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

na prednjoj strani ponude:  Gradska tržnica d.o.o., A. Šenoe 12, 42000 Varaždin

PONUDA ZA

organizaciju prijevoza i sklapanje aranžmana za ljetovanje djece

"NE OTVARAJ"

na poleđini:Naziv i adresa ponuditelja

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Dodatne informacije mogu se dobiti isključivo pisanim putem preko e-maila: info@varazdinskiplac.hr .

GRADSKA TRŽNICA d.o.o.

 Direktor

 Predrag Ciglar, dipl. ing